། ། །བྱང་
ཆུབ་སེམས་དཔའ་དཔའ་བའི་སྟོབས་ཀྱི་སྐྱེས་པའི་རབས་ཏེ་བརྒྱ་རེ་གཅིག་པའོ།།
།།
༈ སྐྱེས་བུ་དམ་པ་ཡེ་ཤེས་ཀྱི་མཐུ་ཐོགས་པ་མེད་པ་རྣམས་ནི་སེམས་ཅན་དཔག་ཏུ་
མེད་པ་རྣམས་ལ་སངས་རྒྱས་ཀྱི་བྱ་བ་བྱེད་ཅིང་དེ་བཞིན་གཤེགས་པ་རྣམས་ཀྱིས་ཀྱང་
བསྔགས་པ་མཛད་པར་འགྱུར་རོ། །དེ་ཡང་འདི་སྐད་ཐོས་ཏེ། སྔོན་བྱུང་བ་འདས་པའི་དུས་
བསྐལ་པ་དཔག་ཏུ་མེད་པའི་སྔ་རོལ་ན། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་འོད་མཐའ་ཡས་ཞེས་བྱ་བ་འཇིག་རྟེན་དུ་བྱུང་ངོ༌། །
དེའི་ཚེ་འཇིག་རྟེན་གྱི་ཁམས་དེར་སྐྱེས་པའི་སེམས་ཅན་རྣམས་ཀྱང་རྣམ་པར་དག་པའི་སྤྱོད་
ཚུལ་ཕུན་སུམ་ཚོགས་པར་འགྱུར་ཏེ། ཡིད་ཀྱི་ཉེས་པ་རྣམ་གསུམ་གཡོ་བ་མེད། །འཇམ་ཞིང་
དེས་པའི་ངག་གིས་རབ་ཏུ་བརྒྱན། །ལུས་ཀྱི་ལས་དག་ཡོན་ཏན་གྱིས་ཆེ་བའི། །སེམས་ཅན་
རྣམས་ཀྱི་ཞིང་དེར་བལྟམས་པར་གྱུར། །དེའི་ཚེ་སངས་རྒྱས་ཀྱི་ཞིང་དེར། །བྱང་ཆུབ་སེམས་
-543-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དཔའ་གཟི་བརྗིད་དྲག་པོ་ཞེས་བྱ་བ་ཞིག་བྱུང་བར་གྱུར་པ་སྟེ། རྒྱལ་བའི་སྲས་པོ་མཐུ་ཆེན་མ་
སྨད་པ། །སྦྱིན་དང་ཚུལ་ཁྲིམས་བཟོད་དང་བརྩོན་འགྲུས་དང༌། །བསམ་གཏན་ཤེས་རབ་
ཡོངས་སུ་རྫོགས་གྱུར་ཅིང༌། །ཐབས་ལ་མཁས་པས་གཞན་དོན་ཡོངས་སུ་སྤྱོད། །སྙིང་རྗེའི་
སྟོབས་ཀྱིས་སྨོན་ལམ་རྒྱ་ཆེ་ལ། །ཡེ་ཤེས་མཐུ་ཡིས་སེམས་ཅན་ཐམས་ཅད་ཀྱི། །དོན་བྱ་བ་ལ་
དུབ་པར་གྱུར་པ་མེད། །ཆོས་ཀྱི་སྤྲིན་ལ་འདོད་དགུའི་ཆར་ཆེན་འབེབས། །དེ་ལྟར་བྱང་ཆུབ་
སེམས་དཔའ་དེ་ཐབས་ལ་མཁས་པ་དང་ལྡན་པས། སེམས་ཅན་རྣམས་ཀྱི་བྱ་བ་ལ་མཁས་པ།
སེམས་ཅན་རྣམས་ལ་ཆོས་སྟོན་པ་ལ་མཁས་པ། སེམས་ཅན་རྣམས་ཀྱི་ཉེས་པར་འགྲོ་བའི་
དུས་ལ་མཁས་པ། བྱང་ཆུབ་སེམས་པའི་ཡོན་ཏན་དཔག་ཏུ་མེད་པ་དང་ལྡན་པ་ཡིན་ནོ། །དེ་
ནས་བྱང་ཆུབ་སེམས་དཔའ་གཟི་བརྗིད་དྲག་པོས། བཅོམ་ལྡན་འདས་དེ་བཞིན་གཤེགས་པ་
འོད་མཐའ་ཡས་དེ་ལ་ཕྱག་འཚལ་ཞིང་ཐལ་མོ་སྦྱར་ཏེ། གསོལ་བ་བཏབ་ནས་སངས་རྒྱས་ཀྱི་
ཞིང་ནས་སངས་རྒྱས་ཀྱི་ཞིང་དུ་སོང་ངོ༌། །བྱང་ཆུབ་སེམས་དཔའ་དེ་སངས་རྒྱས་ཀྱི་ཞིང་གང་
དུ་རྐང་པ་བཞག་པའི་སངས་རྒྱས་ཀྱི་ཞིང་དེར་སེམས་ཅན་གང་དག་འཁོད་པ་དེ་དག་ཐམས་
ཅད་ཀྱིས་ཀྱང་ཞིང་དང་སངས་རྒྱས་བཅོམ་ལྡན་འདས་བྱུང་བར་ཤེས་སོ། །བདུད་ཀྱི་གནས་ཇི་
སྙེད་ཡོད་པ་དེ་དག་ཐམས་ཅད་སྤ་ཀོང་བར་འགྱུར་ཞིང༌། ལྷའི་གནས་ཐམས་ཅད་ནི་རབ་ཏུ
དགའ་བའི་ཡོན་ཏན་དུ་མས་ཁྱབ་པར་གྱུར་ཏེ། ཞིང་དེ་ཐམས་ཅད་དུ་ཡང་འོད་གསེར་གྱི་ཁ་
དོག་ཅན་གྱིས་ཁྱབ་པར་གྱུར་ཏོ། །དེ་ལྟར་རྫུ་འཕྲུལ་མཐུ་ཆེན་གྱིས། །གང་དུ་ཁྱབ་པར་གྱུར་པ་
དེར། །དེ་ན་འཁོད་པའི་སེམས་ཅན་རྣམས། །དགའ་ཞིང་མགུ་ལ་ཐེ་ཚོམ་གྱུར། །གསེར་གྱི་ཁ་
དོག་ལྟ་བུ་འབར་བའི་འོད། །ཉི་མའི་དཀྱིལ་འཁོར་མོག་མོག་པོར་བྱེད་པ། །རེག་པའི་ལུས་
སེམས་རབ་ཏུ་ཚིམ་གྱུར་པའི། །འོད་འདི་ལྷའམ་ཀླུ་ཞེས་ཡ་མཚན་སྐྱེས། །དེ་མ་ཐག་ནམ་
མཁའ་ལས་སེམས་ཅན་སུ་དག་རྒྱལ་བའི་དབང་པོ་མངོན་སུམ་མཐོང་བར་གང་འདོད་པ། དེ་
-544-

མདོ་ལ་འཇུག་པའི་སྒོ་ལས། སྟོན་པ་ཤཱཀྱའི་དབང་པོའི་སྐྱེས་༡༠༽
་རབས་།
རབས་བཞུགསབཞུགས། དག་ཐམས་ཅད་ཐལ་མོ་སྦྱོར་ལ། ཀུན་མཁྱེན་མཐའ་ཡས་སྤྱན་མངའ་བ། །བདག་གིས་མངོན་
སུམ་མཐོང་བར་ཤོག །ཅེས་འདིར་ནི་གུས་པའི་ཚིག་སྨྲོས་ཤིག་ཟེར་བ་གྲགས་པར་གྱུར་ཏོ། །
དེ་ནས་ཞིང་དེ་དག་ན་གནས་པའི་སེམས་ཅན་དེ་རྣམས་ཀྱི་སྒྲ་དེ་ཐོས་ནས་བར་སྣང་ལ་ཐལ་མོ་
སྦྱར་ཏེ། ཁྱོད་ཀྱིས་བདག་ཅག་དེ་བཞིན་གཤེགས་པ་དང་ལྷན་ཅིག་སྤྲོད་ཅིག་ཅེས་པའི་སྒྲ་ཕྱུང་
ངོ༌། །དེ་ནས་བྱང་ཆུབ་སེམས་དཔའ་གཟི་བརྗིད་དྲག་པོས་སེམས་ཅན་དེ་བཞིན་གཤེགས་པ་
མཐོང་བར་འདོད་པ་དེ་རྣམས་ཀྱི་དོན་དུ་བཅོམ་ལྡན་འདས་དེ་དང་། མཐུན་པའི་སྤྲུལ་པ་བྱེ་བ་
ཕྲག་བརྒྱ་སྟོང་དག་མངོན་པར་སྤྲུལ་ཏེ། སེམས་ཅན་རེ་རེ་སྤྲུལ་པ་རེ་རེ་མཐོང་ཞིང་ཤེས་རབ་
ཀྱི་སྤྲུལ་པ་གཞན་ནི་མ་མཐོང་ངོ༌། །དེ་ལྟ་བུའི་ཚུལ་གྱིས་བྱང་ཆུབ་སེམས་དཔའ་གཟི་བརྗིད་
དྲག་པོས་ཉི་མ་གཅིག་གིས་ཀྱང་འོད་ཟེར་ཀྱི་དཀྱིལ་འཁོར་གྱི་སྣང་བ་དེས་སངས་རྒྱས་ཀྱི་ཞིང་
ཁྲི་ཕྲག་དཔག་ཏུ་མེད་པ་དག་ཕྱིར་མི་ལྡོག་པ་ལ་བཀོད་པར་གྱུར་ཏོ།
།དེ་ནས་དེ་བཞིན་
གཤེགས་པ་འོད་མཐའ་ཡས་དེས། བྱང་ཆུབ་སེམས་དཔའ་གཟི་བརྗིད་དྲག་པོའི་མཐུ་དང་
སྟོབས་དང་བརྩོན་འགྲུས་བསྐྱེད་པར་མཛད་ནས་སངས་རྒྱས་ཀྱི་ཡུལ་བསམ་གྱིས་མི་ཁྱབ་པ་
བསྟན་པའི་ཕྱིར་བྱང་ཆུབ་སེམས་དཔའ་གཟི་བརྗིད་དྲག་པོ་ལ་འདི་སྐད་ཅེས་བཀའ་བསྩལ་ཏོ། །
རིགས་ཀྱི་བུ་སོང་ལ་ངའི་འོད་ཀྱིས་རྗེས་བསྙེགས་ཤིག །གང་དུ་ངའི་འོད་གནས་པར་མཐོང་བ་
དེ་ཙམ་དུ། ངའི་སངས་རྒྱས་ཀྱི་ཞིང་དུ་ཤེས་པར་གྱིས་ཤིག །དེ་ནས་དེའི་ཚེ། སངས་རྒྱས་
བཅོམ་ལྡན་འདས་ཉིད་ཀྱིས་འོད་གསེར་གྱི་ཁ་དོག་ཅན་དེ་བཏང་ངོ༌། །དེ་ནས་བྱང་ཆུབ་སེམས་
དཔའ་མཐུ་བོ་ཆེ། །གཟི་བརྗིད་དྲག་པོ་རྫུ་འཕྲུལ་མཐུ་ཡིས་ནི། །རྒྱལ་བའི་འོད་ཟེར་དེའི་རྗེས་
སུ་སོང༌། །དེ་ནི་བསྐལ་པ་གྲངས་མེད་པ་དག་ཏུ། །རྫུ་འཕྲུལ་མཐུ་ཡིས་འོད་ཀྱི་རྗེས་སོང་ཡང་། །
འོད་དེ་གང་ན་གནས་པ་མ་མཐོང་ངོ༌། །བྱང་ཆུབ་སེམས་དཔའ་དེ་བསྐལ་པ་གྲངས་མེད་པ་དུ་
མར་རྫུ་འཕྲུལ་གྱི་སྟོབས་མྱུར་བའི་ཤུགས་ཀྱིས་འོད་དེའི་རྗེས་སུ་སོང་ཡང་མཐས་གཏུགས་
-545-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་གྱུར་པས། ལུས་གཉའ་ཞིང་སྒྱིད་ལུག་པར་གྱུར་ཏོ། །དེ་ནས་བར་སྣང་དེ་ལ་སངས་རྒྱས་ཀྱི་
སྐུ་ཞིག་བྱུང་ནས་བྱང་ཆུབ་སེམས་དཔའ་གཟི་བརྗིད་དྲག་པོ་ལ་བཀའ་བསྩལ་པ། རིགས་ཀྱི་
བུ་ངལ་བའི་རྒྱུ་ཡིད་ལ་མ་བྱེད་ཅིག །སྒྱིད་ལུག་པར་མ་བྱེད་པར་རེ་ཞིག་ཅུང་ཟད་རིང་དུ་སོང་
ཤིག །དེ་ནས་དེ་བཞིན་གཤེགས་པ་འོད་འདི་ལྟ་བུའི་རྫུ་འཕྲུལ་མངོན་པར་འདུ་མཛད་དེ། རྫུ་
འཕྲུལ་གང་གིས་བྱང་ཆུབ་སེམས་དཔའ་གཟི་བརྗིད་དྲག་པོའི་ལུས་ཀྱི་ངལ་བ་བསལ་ནས་
ལུས་དང་སེམས་ཀྱི་བརྩོན་འགྲུས་སངས་རྒྱས་ཀྱི་མཐུ་དང་ཡང་དག་པར་ལྡན་པར་མཛད་དོ། །
དེ་ནས་སངས་རྒྱས་མཐུ་ཡིས་ནི། །བསྐལ་པ་གྲངས་མེད་ཕ་རོལ་སོང༌། །དེ་ནས་རིན་ཆེན་སྣ་
བདུན་ལས། །གྲུབ་པའི་ལྗོན་ཤིང་གསལ་བར་མཐོང་། །གང་ན་བྱང་ཆུབ་སྙིང་པོའི་བརྒྱན་
བཞིན་དུ། །རབ་ཏུ་མཛེས་ཤིང་ལྟ་བས་མི་ངོམས་པའི། །རིན་ཆེན་ལྗོན་ཤིང་མཛེས་པ་དེ་མཐོང་
སྟེ། །དེ་ཡིས་ཕ་རོལ་རྒྱལ་བའི་འོད་ཟེར་མཐོང༌། །དེ་ནས་དེའི་ཚེ་བླ་གོས་ཕྱོགས་གཅིག་ཏུ་
གཟར་ཏེ། པུས་མོ་གཡས་པའི་ལྷ་ང་ས་ལ་བཙུགས་ཏེ། དེ་ནས་དེ་བཞིན་གཤེགས་པ་འོད་
མཐའ་ཡས། དེ་ལ་ཚིགས་སུ་བཅད་དེ་གསོལ་བ། ཐུགས་ལ་དྲི་མ་བྲལ་ཞིང་སྦྱོར་བ་སྤང་། །
ཁྱོད་ཀྱིས་འཇིག་རྟེན་ཁམས་ཀུན་ཐུགས་སུ་ཆུད། །འདྲེན་པ་ཁྱོད་ཀྱི་འོད་ནི་ཅི་འདྲ་བ། །འདི་ལ་
ཡུལ་གྱི་མཐའ་འདི་རྗེས་སུ་འཇུག །དེ་སྐད་ཅེས་གསོལ་བ་དང༌། དེའི་ཚེ་བར་སྣང་ལས་རིན་པོ་
ཆེ་སྣ་བདུན་གྱི་ཁང་པ་བརྩེགས་པ་དེས་སངས་རྒྱས་ཀྱི་གཟུགས་བྱུང་ལ་དེས་བྱང་ཆུབ་སེམས་
དཔའ་གཟི་བརྗིད་དྲག་པོ་དེ་ལ་ཚིགས་སུ་བཅད་དེ་བཀའ་བསྩལ་པ། གང་དག་ངའི་རྐང་པའི་
དྲུང་འདུག་ཅིང༌། །གང་དག་ཡུལ་འདི་ཡི་ནི་མཐར་ཐུག་པ། །ཐམས་ཅད་ང་ཡི་སྒྲ་དག་ཐོས་
འགྱུར་ཏེ། །དེའི་གྲུབ་པ་ཐམས་ཅད་ཤེས་པར་འགྱུར། །བླ་མེད་རྒྱལ་བའི་དྲུང་འདིར་སེམས་
ཅན་དག །ཚིག་འདི་ཐོས་ནས་དད་པར་མ་འགྱུར་མེད། །ཐམས་ཅད་བླ་ན་མེད་པའི་ས་ལ་
གནས། །དེ་དག་རྒྱལ་བའི་ཆོས་ལས་ལྡོག་མི་འགྱུར། །གང་དག་ཉན་ཐོས་ལྷན་ཅིག་ཐུན་མོང་
-546-

མདོ་ལ་འཇུག་པའི་སྒོ་ལས། སྟོན་པ་ཤཱཀྱའི་དབང་པོའི་སྐྱེས་རབས་བཞུགས། ༡༠༽
བའི། །དེ་དག་མ་ཡིན་འདི་ནི་རྣམ་འདྲེན་ཆོས། །རྒྱལ་བ་གང་ལ་རབ་ཏུ་སེམས་དང་བ། །བདུད་
ཀྱི་སྐྱོན་བཅོམ་བྱང་ཆུབ་རེག་པར་འགྱུར། །ཞེས་བསྟན་པ་ཐོས་ནས། དེའི་ཚེ་བྱང་ཆུབ་སེམས་
དཔའ་གཟི་བརྗིད་དྲག་པོས་དེ་ལྟ་བུའི་དེ་བཞིན་གཤེགས་པས་བསྟན་པའི་ཚིགས་སུ་བཅད་
པའི་དོན་ཟབ་མོ་འཇིག་རྟེན་གྱི་ཁམས་མཐའ་ཡས་ཤིང་མུ་མེད་པ་དེ་བཞིན་གཤེགས་པའི་འོད་
ཀྱིས་རེག་པ་དེ་ཐམས་ཅད་དུ་ཁྱབ་ཅིང་གོ་བར་བྱས་སོ། །རྒྱུ་དེས་སེམས་ཅན་དཔག་ཏུ་མེད་པ་
དག་ཕྱིར་མི་ལྡོག་པ་ལ་འཁོད་པར་གྱུར་ཏོ། །དེ་ཡང་མདོ་ལས་མོའུ་འགལ་གྱི་བུ་དེ་ཇི་སྙམ་དུ་
སེམས། དེའི་ཚེ་དེའི་དུས་ན་བྱང་ཆུབ་སེམས་དཔའ་གཟི་བརྗིད་དྲག་པོར་གྱུར་པ་དེ་གཞན་
ཞིག་ཡིན་པར་སེམས་ན། ཁྱོད་ཀྱི་དེ་ལྟར་མི་ལྟ་སྟེ། ང་དེའི་ཚེ་དེའི་དུས་ན། བྱང་ཆུབ་སེམས་
དཔའ་གཟི་བརྗིད་དྲག་པོར་གྱུར་ཏོ། །ངས་དེ་བཞིན་གཤེགས་པའི་འོད་དེ་བསྐལ་པ་གྲངས་
མེད་གཉིས་ཀྱི་བར་དུ་རྗེས་སུ་འབྲེངས་ཏེ། སངས་རྒྱས་ཀྱི་ཞིང་དེ་ཐམས་ཅད་དུ། ཚིགས་སུ་
བཅད་པས་གོ་བར་བྱས་སོ། །དེ་ལྟ་བས་ན། བྱང་ཆུབ་སེམས་དཔའ་སྟོབས་ཀྱི་གོ་ཆ་བགོ་བར་
བྱའོ། །དེ་བཞིན་གཤེགས་པའི་བཀའ་ལ་ཡང་ཐེ་ཚོམ་མེད་ཅིང་སོམ་ཉི་མེད་པར་བྱའོ། །ཞེས་
གསུངས་སོ། །གཟི་བརྗིད་དྲག་པོའི་སྐྱེས་པའི་རབས་ཏེ་བརྒྱ་རེ་གཉིས་པའོ།། །།
༈ ༀ་སྭ་སྟི། གླིང་མཆོག་ཁྱད་པར་འཕགས། །ལྷོ་རྒྱལ་འཛམ་བུའི་གླིང༌། །བསྟན་པ་
ཁྱད་པར་འཕགས། །ཤཱཀྱ་ཐུབ་པའི་ཞིང༌། །ཁ་བ་ཅན་གྱི་ལྗོངས། །དབུས་གཙང་དག་པའི་ཞིང༌། །
དེ་ལས་ཁྱད་པར་འཕགས། །:ཡང་[ཡར་]འབྲོག་∶གང་[སྒང་]གི་དབུས། །ཕོ་བྲང་སྣ་དཀར་རྩེ། །
དཔོན་ལ་ཁྱད་པར་འཕགས། །ཁྲི་དཔོན་ཞལ་ངོ་ཞེས། །འབང་སྐོར་ཁྱད་པར་འཕགས། །
གནམ་སའི་མགོ་ནག་མི། །སྦྱིན་བདག་ཁྱད་པར་ཅན། །ས་སྐྱོང་མི་དབང་རྗེ། །བསོད་ནམས་
སྟོབས་ཀྱི་མགོན། །བསྟན་པའི་སྦྱིན་བདག་མཛད། །ཤཱཀ་ཐུབ་གཉིས་པར་གྲགས། །འཇིགས་
བྲལ་བོ་དོང་པའི། །གསུང་ངག་བདུད་རྩིའི་རྒྱུན། །དེ་ཉིད་འདུས་པའི་ཆོས། །ཞིབ་བསོས་:སྣང་
-547-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
[གནང་]བ་འདིས། །སྐུ་བསོད་མངའ་ཐང་ནི། །ནམ་མཁའི་མཐའ་ལྟར་རྒྱས། །དབུ་འཕངས་
ལྷུན་པོ་ལྟར། །མི་ནུབ་རྒྱལ་མཚན་འཛིན་ཤོག །རྣམ་དཀར་མཛད་འཕྲིན་འདིས། །ཆབ་སྲིད་
བརྟན་གྱུར་ཅིག །དེའི་མཛད་པའི་འཕྲིན། །བླ་མ་གང་འབྱུང་ནས། །ཡིག་མཁན་ཞབས་ཏོག་
ལ། །བསྟན་པའི་ལྷག་བསམ་དགོངས། །ཕུན་ཚོགས་འདོད་འཇོའི་བ། །རྒྱུན་ཆད་མེད་པར་
:སྣང་[གནང༌]། །སྐུ་ཚེའི་རྒྱལ་མཚན་བརྟན། །འདིས་མཚོན་དུས་གསུམ་དགེས། །རང་དོན་
ཆོས་སྐུ་འགྲུབ། །གཞན་དོན་རླབས་ཆེན་ཤོག །ཡི་གེ་འབྲི་བྱེད་པ། །བལ་རྒྱུད་སྔགས་འཆང་
ཞེས། །འཕྲིན་ལས་རྒྱ་མཚོ་ཡིན། །གྲོགས་མཆེད་རྣམས་ཀྱིས་ནི། །རིན་ཆེན་གསེར་དངུལ་ལ། །
ལེགས་པར་ཟབ་པ་འདིས། །མཁས་པའི་སྤྱན་(གཟིགས་)མཛོད། །རིན་ཆེན་སྤུ་ཏི་འདིས།
ཡུལ་ཕྱོགས་ཉམས་དགའ་ཞིང༌། །ས་ཕྱོགས་བཀྲ་ཤིས་ཤོག །བདེ་ལེགས་རྒྱ་མཚོའི་དཔལ་
ལྡན་བླ་མ་ལ། །དད་པ་རྒྱ་མཚོ་འདུན་པས་ཕྱག་འཚལ་ལོ། །སྐྱེ་རྒུ་རྒྱ་མཚོ་དཔལ་དུ་གྱུར་པ་
ལ། །བཀྲ་ཤིས་རྒྱ་མཚོ་ཤིས་པ་བརྗོད་པར་ཤོག །འཛམ་གླིང་དཔལ་འབར་ཀུན་གྱི་རྒྱན་དུ་
བྱོན། །མངྒལམ། བཀྲ་ཤིས་དགེ་ལེགས་འཕེལ་བར་ཤོག །བྷ་ཝནྟུ། དགེའོ། །ཤུ་བྷཾ། ༀ་སུ་
པྲ་ཏིཥྛ་བཛྲ་ཡེ་སྭཧཱ། ཨེ་ཝཾ།། །། གཅིག་ཞུས།
(གསལ་བཤད། རྗེ་བོ་དོང་པ་ཆེན་པོས་མཛད་པའི་བདག་ཅག་གི་སྟོན་པའི་སྐྱེས་རབས་འདིར། ལེའུ་གྲངས་
མང་ཞིང་ནང་དོན་རྒྱ་ཆེ་བས། ལེའུ་གོ་རིམ་དང༌། ནང་དོན་རེ་གཉིས་འཁྲུགས་པ་དང་བསྐྱར་ཟློས་ཡོད་པ་ལྟ་བུའང་འདུག །
དེ་ཡང་། ད་རེས་ལེའུའི་གོ་རིམ་སྒྲིག་སྟངས་ཐད། ཤས་ཆེབ་བླ་བྲང་བཀྲ་ཤིས་འཁྱིལ་གྱི་དཔེ་མཛོད་ན་བཞུགས་པ་ལ་
བསྟུན་ཞིང་། ལེའུ་གྲངས་སུམ་ཅུ་པ་དང༌། རེ་གཉིས་པ། གྱ་གཅིག་པ་རྣམས་ཉིས་བརྩེགས་དང་། ཡང་ལེའུ་གྲངས་སོ་
དྲུག་པ་དང༌། དོན་གཉིས་པ་ཆད་པ། ཡང་ལེའུ་བརྒྱ་དང་གཉིས་ནས་བརྒྱ་དང་དགུའི་བར་གྱི་སྐྱེས་རབས་བརྒྱད་ལ་ཤོ་ལོ་
ཀ་རེས་སྐྱེས་རབས་རེ་བསྟན་པ་TBRCདང༌། བླ་བྲང་གི་དཔེ་གཉིས་གཅིག་མཚུངས་ཡིན། འོན་ཀྱང་འབྲས་སྤུངས་
དཔེ་མཛོད་ཀྱི་ཕྱི་ར་༢༦རྟགས་ཅན་ན་དཔེ་སྒྲིག་པས་དབྱེར་མ་ཕྱེད་པ་ལྟ་བུའི་གོང་གསལ་སྐྱེས་རབས་བརྒྱད་གཅིག་ལ་
-548-

མདོ་ལ་འཇུག་པའི་སྒོ་ལས། སྟོན་པ་ཤཱཀྱའི་དབང་པོའི་སྐྱེས་རབས་བཞུགས། ༡༠༽
རྩིས་འདུག །གཞན་ལེའུའི་གྲངས་འགོད་ནོར་ཤོར་བ་ཅུ